ПРОФЕСИОНАЛНА ГИМНАЗИЯ ПО РЕЧНО КОРАБОСТРОЕНЕ И КОРАБОПЛАВАНЕ – РУСЕ
пл.  Левски № 1А, тел. 082/834-282, е-mail:trkskp@abv.bg

З А П О В Е Д
[bookmark: _GoBack]№ 415/04.02.2021 г.

         На основание  чл. 259, ал. 1 и чл. 258, ал. 1 от ЗПУО, във връзка с чл. 31, ал. 1, т. 34 от Наредба №15/22.07.2019 г. за статута и професионалното развитие на учителите, директорите и другите педагогически специалисти; раздел III. т. 2, т. 3 и т.39 от длъжностна характеристика за длъжността „Директор” на държавно училище; Заповед №РД 09-2134/28.08.2020 г. на министъра на образованието и науката за утвърждаване на графици за провеждане на ученическите олимпиади,  на националните състезания и  на националните състезания по професии през 2020/2021 г.; Заповед №РД 09-2784/29.10.2019 г. на министъра на образованието и науката за утвърждаване на правила за организирането и провеждането на ученическите олимпиади,  на националните състезания и  на националните състезания по професии; Заповед №РД 09-3519/02.12.2020 г. на министъра на образованието и науката за промяна на Графика за провеждане на ученическите олимпиади през учебната 2020/2021 г.; КМД-03-67/18.01.2021 г.за организиране и провеждане  на ученическите олимпиади през учебната 2020/2021 г., Заповед №360/19.01.2021 г. на директора на ПГРКК,
 
ОПРЕДЕЛЯМ:

I. Определям следните комисии
I.1. Училищна комисия по организиране на олимпиадата по български език и литература:
Председател: Радка Иванова – ЗДУД 
Член: Инж. Атанас Великов Якимов – учител по професионална подготовка
със следните задължения:
1. Членовете на комисията по организиране на олимпиадата да извършат техническа 
подготовка за провеждане на олимпиадата по български език и литература на 12.02.2021 г. (петък) от 1440 часа в кабинет 216,  с продължителност 3 /три/ астрономичeски часа в съответствие с регламента на олимпиадата.
2. Да размножат учебните материали преди началния час на олимпиадата и да ги 
раздадат на учениците в обявения за начало час.
3. Извършват дежурство по време на изпита, като наблюдават работата на учениците, следят да не се преписва, да не се подсказва и да не се използват мобилни и електронни устройства.
4. Да попълнят протокол за дежурство по време на олимпиадата.
5. Членовете на комисията по организиране на олимпиадата да изготвят декларация, която е съобразена с общите принципи на защитата на личните данни и препоръките на Комисията за защита на личните данни, преди провеждане на общинския кръг на олимпиадата.
    I.2. Училищна комисия по оценяване на олимпиадата по български език и литература:
 Председател: Кремена Йорданова Иванова –  старши учител по български език и литература;
Член:           Елеонора Йорданова Цонева – старши учител по български език и литература;
със следните задължения:
1. Членовете на комисията по оценяване да запознаят учениците с 
регламентираните ред, условия, формат, времетраене и оценяване  на общинския кръг на олимпиадата, преди раздаването на материалите от членовете на комисията по организиране Оценяваните компетентности за учениците са компетентности, базирани в учебните програми по български език и литература за общообразователната/задължителната подготовка, като се прилагат знания и умения, придобити в целия курс на обучението до момента на провеждане на общинския кръг на олимпиадата.
2. Членовете на комисията по оценяване да извършат независима проверка на 
работите на учениците в срок до 4 работни дни от провеждането и да изготвят: 
· Протокол за явилите се ученици и техните резултати; 
· Протокол за класиралите се за областния кръг ученици и техните резултати.

II. Задължения на учениците:
1. Участващите ученици се явяват в училище 10 минути преди началния час.
2. Учениците влизат в залата с документ за самоличност (лична карта, паспорт, свидетелство за управление на МПС).
3. Да се запознаят с регламентираните ред, условия, формат, времетраене и оценяване  на олимпиадата.
4. По време на олимпиадата да не преписват, да не подсказват, да не използват мобилни и електронни устройства, които трябва да са изключени изцяло и ги предават на комисията, която ги поставя на видно място.


Контрол по изпълнението на заповедта възлагам на Радка Иванова – заместник директор по учебната дейност.
Настоящата заповед да се доведе до знанието на посочените лица за сведение и изпълнение.
 


ИНЖ. ИВЕЛИНА ГЕОРГИЕВА
Директор на ПГРКК – Русе 

